LĪGUMS Nr. SKUS 465/17

*Microsoft licenču īre*

Rīgā, 2017. gada 30.jūnijs

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem pārstāv valdes priekšsēdētāja Ilze Kreicberga un valdes locekle Elita Buša (turpmāk - Pasūtītājs) no vienas puses, un

**SIA “Datakom”**, reģistrācijas Nr. 40103142605, juridiskā adrese: Vienības gatve 109, Rīga, LV-1058 tās valdes priekšsēdētāja Ulda Semeika personā, kurš rīkojas uz statūtu pamata (turpmāk - Piegādātājs) no otras puses (abi kopā – Puses), pamatojoties uz atklāta konkursa „Microsoft licenču īre” (ID Nr. PSKUS 2017/49), rezultātiem un, saskaņā ar Piegādātāja atklātā konkursā iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets un termiņš**
	1. Puses vienojas, ka Piegādātājs piegādā un nodod nomā, bet Pasūtītājs nomā licencējamu Microsoft Corporation programmatūras produktu licences (turpmāk – Licences) saskaņā ar Līguma noteikumiem un tā pielikumā (turpmāk – pielikums) norādīto aprakstu.
	2. Licenču noma ir sadalīta 3 (trīs) periodos, katrs periods ir 12 (divpadsmit) mēneši. Kopējais Licenču nomas periods ir 36 (trīsdesmit seši) mēneši.
	3. Katras atsevišķas Licences vienības nomas maksa vienam nomas periodam, kas ir 12 (divpadsmit) mēneši, ir noteikta 1.pielikumā.
	4. Visā Līguma darbības laikā Piegādātājs nodrošina pielikumā norādīto speciālistu pakalpojumu sniegšanu Pasūtītājam.
	5. Līgums stājas spēkā no tā abpusējas parakstīšanas dienas un ir spēkā līdz Līgumā minēto saistību pilnīgai izpildei.
	6. Līguma darbības laiks ir līdz īsākajam no šādiem termiņiem:
		1. līdz Līguma 3.1.apakšpunktā noteiktās summas izlietojumam;
		2. 36 (trīsdesmit seši) mēneši no Līguma spēkā stāšanās dienas.
2. **Licenču piegādes kārtība**
	1. Licences Pasūtītājam tiek piegādātas saskaņā ar pielikumā noteikto un nosūtītas elektroniskās vēstules veidā ik gadu par nomas periodu uz 12 mēnešiem, nodrošinot, ka informācija par Licencēm tiek pievienota Licenču ražotāja mājaslapā izveidotajā Pasūtītāja kontā, ko apliecina Pasūtītājam nosūtīts Licenču ražotāja elektronisks apliecinājums par programmatūras licenču reģistrēšanu.
	2. Piegādātājs pēc Licenču nosūtīšanas Līgumā noteiktā kārtībā sagatavo rēķinu par tekošo Licenču nomas periodu un 15 (piecpadsmit) dienu laikā iesniedz to Pasūtītājam.
	3. Par Licenču nodošanas dienu tiek uzskatīta diena, kurā Pasūtītājs ir izmantojis Licenču aktivizācijas atslēgu, un Puses abpusēji ir parakstījuši rēķinu.
	4. Pieņemot Licences, Pasūtītājs pēc saviem ieskatiem ir tiesīgs veikt Licenču pārbaudi, lai pārliecinātos par to atbilstību Līguma noteikumiem.
	5. Pasūtītājs pēc saviem ieskatiem Licenču pieņemšanas laikā ir tiesīgs pieaicināt ekspertus vai citus speciālistus, vai veikt testus, lai pārliecinātos par Licenču atbilstību Līguma noteikumiem. Ja Pasūtītājs konstatē Licenču neatbilstību Līguma noteikumiem, Pasūtītāja pārstāvis sagatavo attiecīgu defektu aktu un nodod to Piegādātājam.
	6. Piegādātājs nomaina nekvalitatīvās vai Līguma noteikumiem neatbilstošās Licences pret kvalitatīvu un atbilstošu Līguma noteikumiem 10 (desmit) darba dienu laikā pēc attiecīga defektu akta saņemšanas.
	7. Jautājumu par defektu aktā norādītā pamatotību izlemj Pušu pārstāvji defektu akta sastādīšanas brīdī. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs, ja tiek konstatēts, ka Licences defekta rašanās iemesls nav Pasūtītāja vaina. Ja neatkarīgais eksperts konstatē, ka defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
3. **Līguma summa, norēķinu kārtība**
	1. Līguma kopējā summa nepārsniedz **561 000,00 EUR** (pieci simti sešdesmit viens tūkstotis, 00 euro) bez pievienotās vērtības nodokļa (turpmāk – PVN). Līguma kopējā summā ir ietvertas visas izmaksas, kas saistītas ar Licenču nomu.
	2. PVN tiek aprēķināts un maksāts papildus saskaņā ar spēkā esošo nodokļu likmi.
	3. Katra Licenču nomas perioda maksimālā plānotā summa ir norādīta 1.pielikumā.
	4. Piegādātājs iesniedz Pasūtītājam rēķinu par katru Licenču nomas periodu šādā kārtībā:
		1. par 1.nomas periodu - 15 (piecpadsmit) kalendāro dienu laikā pēc rēķina abpusējas parakstīšanas;
		2. par katru nākamo (2. un 3. nomas periodu) 15 (piecpadsmit) kalendāro dienu laikā pirms iepriekšējā nomas perioda beigām.
	5. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv
	6. Samaksa tiek veikta EUR, atbilstoši 1.pielikumā noteiktajām cenām, saskaņā ar Piegādātāja iesniegto rēķinu, Pasūtītājam veicot bezskaidras naudas pārskaitījumu uz Piegādātāja rēķinā norādīto bankas kontu 60 (sešdesmit) kalendāro dienu laikā pēc Līgumā noteiktajā kārtībā veiktas abpusējas rēķina parakstīšanas.
	7. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus, kuru Piegādātājs nav veicis un/vai par Līguma prasībām neatbilstošas kvalitātes Licenču piegādi.
	8. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.
4. **Pušu kontaktpersonas**
	1. Kontaktpersonas Līguma darbības laikā:
		1. no Pasūtītāja puses – Kārlis Bētiņš, tālrunis: 67069693, e-pasts: karlis.betins@stradini.lv;
		2. no Piegādātāja puses – Edgars Mejers, tālrunis: 67628888, e-pasts: edgars.mejers@datakom.lv.
	2. Pušu kontaktpersonas ir atbildīgas par Līguma izpildes uzraudzīšanu, rēķina noformēšanu un nodošanu apmaksai. Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) to pienākumus pilda citi Pušu darbinieki ar atbilstošu kompetenci.
	3. Visa informācija, kas saistīta ar Līguma izpildi, Pušu strīda gadījumā par oficiālu tiks uzskatīta, ja kontaktpersonas būs izmantojušas rakstveida komunikāciju (Līguma 4.1.apakšpunktā norādītās e-pasta adreses, kā arī Pušu kontaktpersonu prombūtnes laikā (atvaļinājuma, komandējuma vai pārejošas darba nespējas laikā) e-pasta adreses, ko izmanto to aizvietotāji.
5. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Līguma saistību nepildīšanu Pasūtītājs ir tiesīgs piemērot Piegādātājam līgumsodu 0,1% (nulle komats viens procents) apmērā no Līguma attiecīgās summas vērtības par katru nokavējuma dienu, bet ne vairāk kā 10% (desmit procenti) no maksimālās Līguma summas.
	3. Par Līgumā noteikto maksājuma termiņu nokavējumu Piegādātājs ir tiesīgs piemērot Pasūtītājam līgumsodu 0,1% (nulle komats viens procents) apmērā no termiņā nesamaksātās naudas summas par katru nokavējuma dienu, bet ne vairāk kā 10% (desmit procenti) no kavētā maksājuma summas.
	4. Līgumsoda piemērošanas gadījumā, tā apmaksa tiek veikta 30 (trīsdesmit) kalendāro dienu laikā pēc attiecīgās Puses rēķina par līgumsoda samaksu saņemšanas. Ja Piegādātājs, līgumsoda piemērošanas gadījumā, nav veicis tā apmaksu, Pasūtītājam ir tiesības ieturēt attiecīgu naudas summu no maksājumiem Piegādātājam.
	5. Līgumsoda samaksa neatbrīvo Līdzējus no to saistību izpildes.
6. **Nepārvaramas varas apstākļi**

6.1.Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).

6.2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.

6.3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

6.4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno Līgumam. Līgumsaistību turpināšanas gadījumā, Puses apņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.

6.5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Pusei ir jāatdod otrai tas, ko tā izpildījusi vai par izpildīto jāatlīdzina. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 6.3.punktam.

1. **Līguma grozīšanas un izbeigšanas kārtība**
	1. Pusēm ir tiesības jebkurā brīdī izbeigt Līgumu, par to rakstiski vienojoties. Visi Līguma grozījumi noformējami rakstiski divos identiskos eksemplāros un pievienojami Līgumam kā neatņemama sastāvdaļa. Viens vienošanās eksemplārs glabājas pie Piegādātāja, bet otrs pie Pasūtītāja.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Piegādātājs nepilda līgumsaistības ilgāk par 10 (desmit) kalendārajām dienām kā noteikts Līgumā;
		2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
		4. notikusi Piegādātāja labprātīga vai piespiedu likvidācija;
		5. pret Piegādātāju uzsākta maksātnespējas procedūra.
	4. Par vienpusēju atkāpšanos no Līguma Pasūtītājs Līguma 7.2.punktā noteiktajā termiņā nosuta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Piegādātāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto pakalpojumu līdz līgumsaistību pilnīgai izbeigšanai.
2. **Strīdu izskatīšanas kārtība**
	1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
3. **Citi noteikumi**
	1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
	2. Ja kādai no Pusēm tiek mainīti rekvizīti vai Līguma 4.1.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	3. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	4. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	5. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	6. Līgums sagatavots latviešu valodā, parakstīts divos oriģinālos eksemplāros uz 8 (astoņām) lapām, ar 1 (vienu) pielikumu, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
4. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicberga | **Piegādātājs:****SIA “Datakom”**Reģ. Nr.: 40103142605,Vienības gatve 109, Rīga, LV - 1058,Konta Nr.: LV13NDEA0000080227272Banka: Nordea Bank AB Latvijas filiāleKods: NDEALV2X\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_U.Semeiks |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E. Buša